***The Witcher 2: Assassins of Kings*** (polsk: *Wiedźmin 2: Zabójcy królów*) er et videospill i action-rollespillsjangeren med en åpen verden. Spillet ble utviklet av CD Projekt RED for Microsoft Windows, Xbox 360, OS X, og Linux, og ble utgitt for Microsoft Windows den 17. mai 2011, og den 17. april 2012 for Xbox 360.

Spillet er en etterfølger til spillet *The Witcher* som kom ut i 2007, og er dermed nummer to i serien av totalt tre spill. Det tredje spillet i serien, *The Witcher 3: Wild Hunt*, ble utgitt i mai 2015. Spillene baserer seg på fantasybøkene *The Witcher* av den polske forfatteren Andrzej Sapkowski.

Spilleren styrer karakteren Geralt of Rivia, som er en monsterjeger kjent som en hekser (engelsk: *witcher*).

Det var blitt solgt mer enn 1,7 millioner eksemplarer av spillet for PC og Xbox 360 innen mai 2012.

Spillmekanismer
---------------

*Witcher 2* skiller seg klart fra sin forgjenger. Kampsystemet er blant annet mer komplekst. Det er nå mulig å sette feller samt sikte og kaste ulike avstandsvåpen.  

*The Witcher 2* har også en snikemodus i visse deler av spillet, hvor man må holde seg gjemt mens man holder på med oppdrag. Dersom Geralt klarer å snike seg opp bak dem, kan han slå ned fiendene sine uten at de avslører ham. Dersom man går lei av å gjemme seg, er det imidlertid også mulig å bare slåss mot vaktene.

Handling
--------

Spilleren styrer Geralt av Rivia, som er en av få gjenværende witchere. Witchere er genetisk forbedrede og trente mennesker med spesielle krefter som tjener til livets opphold ved å ta på seg betalte oppdrag av ulike slag. Disse kan variere fra å fjerne monstre som er til bry for landsbyer til å ta del i et slag.

*The Witcher 2* har et bredt karaktergalleri der mange av karakterene har fått sin spesielle personlighet. Dette har ofte blitt framhevet blant kritikere som en av spillets styrker. Videre kan spillet ende på flere ulike måter avhengig av valgene som spilleren gjør underveis. Disse valgene kan også føre til at man får forskjellige historier gjennom spillet.

Referanser
----------

1. ↑   *Steam*, 1.0.0.74, 12. september 2003, Steam-ID 20920, Wikidata Q337535,
2. ↑  «The Witcher 2: Assassins of Kings - PC». IGN. Besøkt 5. november 2014.
3. ↑  Onyett, Charles (30. mai 2012). «The Witcher 2 Sells 1.7 Million». IGN. Besøkt 9. oktober 2013.
4. ↑  Veloria, Lorenzo (28. september 2012). «The Witcher 2: Assassins of Kings Enhanced Edition». GamesRadar. Besøkt 18. mai 2014.

Eksterne lenker
---------------

* (en) Offisielt nettsted Rediger på Wikidata

* (en) The Witcher 2: Assassins of Kings – kategori av bilder, video eller lyd på Commons Rediger på Wikidata
* (en) *The Witcher 2: Assassins of Kings* på Steam Rediger på Wikidata

* (en) *The Witcher 2: Assassins of Kings* på GOG.com Rediger på Wikidata

* (en) *The Witcher 2: Assassins of Kings* hos MobyGames Rediger på Wikidata

* (en) *The Witcher 2: Assassins of Kings* hos MobyGames Rediger på Wikidata

* (en) *The Witcher 2: Assassins of Kings* på Metacritic Rediger på Wikidata

* (en) *The Witcher 2: Assassins of Kings* på Internet Movie Database Rediger på Wikidata

* (en) *The Witcher 2: Assassins of Kings* på Behind The Voice Actors Rediger på Wikidata

* (en) *The Witcher 2: Assassins of Kings* hos Internet Game Database Rediger på Wikidata

* (en) *The Witcher 2: Assassins of Kings* hos VGMdb Rediger på Wikidata

Portal: Videospill